17. desember

17. desember er 351. dagur ársins (352. á hlaupári) samkvæmt gregoríska tímatalinu. 14 dagar eru eftir af árinu.

 Atburðir 
 283  - Gajus varð páfi.
 384  - Siricius tók við af Damasusi 1. sem páfi.
 1263 - Magnús lagabætir tók við konungdómi í Noregi eftir lát Hákonar gamla.
 1538 - Páll 3. páfi bannfærði Hinrik 8. Englandskonung.
 1586 - Yōzei annar varð Japanskeisari.
 1730 - Henrik Ochsen var skipaður stiftamtmaður yfir Íslandi.
 1819 - Ríkið Stóra-Kólumbía í norðvesturhluta Suður-Ameríku var stofnað.
 1865 - Leópold 2. varð konungur Belgíu.
 1875 - Fyrsta löggjöf um ljósmæður gekk í gildi á Íslandi.
 1903 - Orville Wright flaug það sem almennt er talið fyrsta raunverulega flugið með flugvél.
 1961 - Indland réðist inn í Góa.
 1967 - Forsætisráðherra Ástralíu, Harold Holt, hvarf á sundi í úfnum sjó við Cheviot-strönd.
 1970 - Hafrannsóknaskipið Bjarni Sæmundsson kom til landsins.
 1975 - Heimsminjaskrá UNESCO tók gildi þegar 20 ríki höfðu undirritað hana.
 1983 - Íslenska kvikmyndin Skilaboð til Söndru var frumsýnd.
 1983 - 83 létust í eldsvoða á skemmtistað í Madríd á Spáni.
 1983 - Bílasprengja IRA sprakk utan við Harrods í London með þeim afleiðingum að 6 létust og 80 særðust.
 1985 - Opnuð var brú á Bústaðavegi í Reykjavík, yfir Kringlumýrarbraut, 72 m á lengd og 26 m breið.
 1987 - Gustáv Husák sagði af sér sem aðalritari tékkneska kommúnistaflokksins.
 1989 - Fyrstu frjálsu kosningarnar voru haldnar í Brasilíu eftir 25 ára einræði.
 1989 - Byltingin í Rúmeníu hófst með því að mótmælendur réðust inn í höfuðstöðvar rúmenska kommúnistaflokksins í Timișoara.
 1989 - Fyrsti heili Simpsonsþátturinn var sendur út. Þetta var jólaþáttur.
 1996 - Skæruliðahreyfingin Túpac Amaru tók 72 gísla í sendiráði Japana í Líma í Perú.
 1998 - Jarðskjálftar fundust við Grímsvötn.
 2002 - Íslenska flugfélagið Iceland Express fékk ferðaskrifstofuleyfi.
 2006 - Fjallað var um hneyksli í tengslum við meðferðarheimilið Byrgið í fréttaskýringaþættinum Kompás á Stöð 2.
 2010 - Mohamed Bouazizi, götusali frá Túnis, kveikti í sér til að mótmæla harðræði lögreglu. Þetta atvik varð til þess að Arabíska vorið hófst.
 2011 - Fellibylur gekk yfir Filippseyjar.
 2011 - Kim Jong-un tók við völdum í Norður-Kóreu.
 2013 - Spænski hægriflokkurinn Vox var stofnaður.
 2014 - Barack Obama forseti Bandaríkjanna og Raúl Castro forseti Kúbu tilkynntu að ríkin hygðust taka upp stjórnmálasamband á ný eftir 52 ára fjandskap.
 2018 - Louisa Vesterager og Maren Ueland voru myrtar af íslömskum öfgamönnum í Marokkó.
 2019 – Fyrsta flugmóðurskipið sem smíðað var að öllu leyti í Kína, Shandong, hóf siglingar.
 2022 - Leo Varadkar varð forsætisráðherra Írlands.
 2023 - Kosningabandalag Miloš Vučević hlaut nauman meirihluta í þingkosningum í Serbíu.
 2024 - Úkraínska leyniþjónustan réð rússneska hershöfðingjann, Ígor Kíríllov, af dögum með sprengju í Moskvu.

 Fædd 
 1619 - Róbert Rínarfursti, hershöfðingi í Ensku borgarastyrjöldinni og sjóræningi (d. 1682).
 1706 - Émilie du Châtelet, franskur stærðfræðingur og eðlisfræðingur (d. 1749).
 1770 - Ludwig van Beethoven, tónskáld (d. 1827).
 1825 - Hermanníus E. Johnson, íslenskur lögfræðingur (d. 1894).
 1859 - Þorgrímur Þórðarson, íslenskur læknir (d. 1933).
 1874 - William Lyon Mackenzie King, forsætisráðherra Kanada (d. 1950).
 1905 - Jan Valtin, þýskur rithöfundur (d. 1951).
 1936 - Frans páfi (d. 2025).
 1943 - Muhammadu Buhari, nígerískur stjórnmálamaður (d. 2025).
 1956 - Peter John Farrelly, bandarískur kvikmyndagerðarmaður.
 1963 - Jón Kalman Stefánsson, íslenskur rithöfundur.
 1967 - Gigi D'Agostino, ítalskur plötusnúður.
 1971 - Claire Forlani, ensk leikkona.
 1975 - Milla Jovovich, úkraínsk fyrirsæta og leikkona.
 1987 - Chelsea Manning, bandarískur uppljóstrari.

 Dáin 
 942 - Vilhjálmur 1. af Normandí, hertogi af Normandí (f. 893).
 1187 - Gregoríus 8. páfi.
 1273 - Jalal al-Din Muhammad Rumi, persneskt skáld og súfískur spekingur (f. 1207).
 1663 - Nzinga Mbandi, drottning konungsríkjanna Ndongo og Matamba
 1830 - Simón Bolívar, frelsishetja Bólivíu (f. 1783).
 1847 - Marie-Louise af Austurríki, keisaraynja Frakklands (f. 1791).
 1857 - Francis Beaufort, breskur aðmíráll og náttúruvísindamaður (f. 1774).
 1881 - Lewis H. Morgan, bandarískur mannfræðingur (f. 1818).
 1904 - Páll Briem, íslenskur amtmaður (f. 1856).
 1907 - William Thomson, breskur stærð- og eðlisfræðingur (f. 1824).
 1909 - Leópold 2. Belgíukonungur (f. 1865).
 1917 - Elizabeth Garrett Anderson, enskur læknir (f. 1836).
 1934 - Brynjólfur H. Bjarnason, íslenskur kaupmaður (f. 1865).
 1947 - Johannes Nicolaus Brønsted, danskur efnafræðingur (f. 1879).
 1954 - Páll Einarsson, íslenskur borgarstjóri (f. 1868).
 1967 - Harold Holt, ástralskur stjórnmálamaður (f. 1908).
 1992 - Günther Anders, austurrískur heimspekingur (f. 1902).
 2011 - Kim Jong-il, leiðtogi Norður-Kóreu (f. 1941).
 2011 - Hans Jacobsen, færeyskur athafnamaður (f. 1938).
 2013 - Conny van Rietschoten, hollenskur siglingamaður (f. 1926).
 2018 - Valgarður Egilsson, íslenskur læknir (f. 1940).


 Samkvæmt kvæði Jóhannesar úr Kötlum, „Jólin koma“ kemur jólasveinninn Askasleikir til byggða þennan dag.

Flokkur:Desember